Blaze7451/Wiki-th-20250601 huggingface dataset:
เวิลด์ไวด์เทลิสโกป

เวิลด์ไวด์เทลิสโกป (WorldWide Telescope) หรือ ดับเบิลยูดับเบิลยูที เป็นโปรแกรมคอมพิวเตอร์สร้างโดยไมโครซอฟท์ ซึ่งอนุญาตให้ผู้ใช้ดูภาพอวกาศ มันถูกประกาศเปิดตัวในงานประชุม TED Conference ที่ Monterey รัฐแคลิฟอร์เนีย เมื่อเดือนกุมภาพันธ์ 2551 ผู้ใช้สามารถหันกล้องไปรอบอวกาศและซูมขยายพื้นที่ที่ต้องการไปได้ไกลเท่าที่มีข้อมูลบันทึกอยู่ ภาพต่าง ๆ นั้นนำมาจากกล้องโทรทรรศน์อวกาศฮับเบิลและกล้องโทรทรรศน์อื่นบนโลกอีกประมาณ 10 ตัว มันสามารถดูท้องฟ้าได้ในความยาวคลื่นหลาย ๆ แบบ ซอฟต์แวร์ดังกล่าวทำงานโดยใช้เทคโนโลยี Visual Experience Engine ของไมโครซอฟท์
WorldWide Telescope มีประเภทของวัตถุที่มองดูได้สี่ประเภท คือ ท้องฟ้า (Sky), โลก (Earth), ดาวเคราะห์ (Planets), และภาพมุมกว้างพานอรามา (Panoramas) 
ซอฟต์แวร์ที่ใกล้เคียงกับ WWT เช่น Aladin Sky Atlas, เซเลสเทีย, Google Sky, KStars, SKY-MAP.ORG และ Stellarium

**อ้างอิง**

**แหล่งข้อมูลอื่น**
  WorldWide Telescope-  Talk at TED conference-  World Wide Telescope - Microsoft Research Community date=2008-10-15 
หมวดหมู่:ดาราศาสตร์
หมวดหมู่:ซอฟต์แวร์ของไมโครซอฟท์
ภาษามลายูเกอดะฮ์

บริเวณที่มีผู้พูดภาษามลายูเกอดะฮ์: A. หุบเขาเกอดะฮ์, B. สตูล (เซอตุล), C. ตะนาวศรี (ตานะฮ์ซารี), D. อาเจะฮ์
ภาษามลายูเกอดะฮ์, ภาษามลายูไทรบุรี หรือ ภาษามลายูสตูล (Bahasa Melayu Kedah) เป็นสำเนียงหนึ่งของภาษามลายู ใช้พูดในทางภาคตะวันตกของมาเลเซีย ได้แก่ รัฐเกอดะฮ์ (ไทรบุรี) รัฐปีนัง รัฐปะลิส และทางตอนเหนือของรัฐเปรัก ในประเทศไทยมีผู้พูดในจังหวัดสตูล บางส่วนของจังหวัดตรังและระนอง ข้ามไปยังเขตเขตเกาะสองของประเทศพม่า และยังพบว่ามีการพูดบางพื้นที่ทางตอนบนของเกาะสุมาตรา ของประเทศอินโดนีเซียด้วย

**ภาษามลายูเกอดะฮ์ในไทย**
ผู้ใช้ภาษามลายูเกอดะฮ์ในไทยสามารถใช้พูดภาษาไทยได้ มีความแตกต่างจากภาษามลายู และภาษามลายูปัตตานีไม่มากนัก แต่ในช่วงระยะเวลาไม่ถึงหนึ่งร้อยปีชาวสตูลก็ลืมภาษามลายูถิ่นของตน เยาวชนที่มีอายุต่ำกว่า 20 ปีไม่มีใครพูดภาษามลายูถิ่นได้ ด้วยเหตุผลทางภูมิศาสตร์ที่ทำให้สตูลต้องติดต่อกับสงขลามากกว่าไทรบุรี ปัจจุบันในสตูลมีผู้ใช้ภาษานี้ไม่มาก (ประมาณ 6,800 คน) เพราะนิยมใช้ภาษาไทยในชีวิตประจำวันมากกว่าในอดีต 
ชาวสตูลที่ใช้ภาษามลายูถิ่นนี้เป็นชาวไทยมุสลิมเชื้อสายมลายูที่อยู่ในบางหมู่บ้าน บางตำบลของสตูลเท่านั้น เช่น ตำบลเจ๊ะบิลัง, ตำบลตำมะลัง, ตำบลปูยู และตำบลฉลุง แต่ปัจจุบันเหลือเพียง 3 ตำบล คือ ตำบลเจ๊ะบิลัง, ตำบลตำมะลัง และตำบลบ้านควนเท่านั้นที่ยังใช้ในการอ่านคุตบะห์บรรยายธรรมในมัสยิด แม้ผู้ใช้ภาษาจะมีน้อยลง แต่อิทธิพลของภาษามลายูถิ่นนี้ยังมีปรากฏให้เห็นอยู่ในปัจจุบัน เช่น บ้านกุบังปะโหลด (แปลว่า บ้านหนองปลาไหล), บ้านภูเก็ตยามู (แปลว่า บ้านเขาที่มีต้นฝรั่ง), คลองบันนังปุเลา (แปลว่า เกาะที่มีการทำนา), หนองน้ำทุ่งปาดังกลิงค์ (แปลว่า บริเวณที่แขกกลิงคราษฎร์ตั้งถิ่นฐานอยู่) และเขาปูยู (แปลว่า เขาที่กั้นลมพายุ) เป็นต้น
ยังมีจำนวนหนึ่งใช้พูดในจังหวัดตรัง แต่ได้รับอิทธิพลจากภาษาไทยค่อนข้างมาก ในปี พ.ศ. 2544 มีเพียงผู้สูงอายุตั้งแต่ 55 ปีขึ้นไป ที่สามารถใช้ภาษามลายูถิ่นได้ พบได้ในตำบลเกาะลิบง (แปลว่า ต้นหลาวชะโอน) และในตำบลบ่อน้ำร้อน เช่น บ้านสิเหร่ (แปลว่า พลู) และท่าปาบในอำเภอกันตัง ซึ่งบรรพบุรุษของพวกเขาอพยพมาจากเกาะหมาก (ปีนัง) ในมาเลเซีย นอกจากสำเนียงเกอดะฮ์แล้ว ก็ยังพบผู้ใช้ภาษามลายูสำเนียงชวา ซึ่งมีผู้ใช้บนเกาะมุก อำเภอกันตัง
เลยขึ้นไปพบผู้ใช้สำเนียงถิ่นนี้บนเกาะสินไห จังหวัดระนอง และพบผู้ใช้จำนวนหนึ่งในบ้านคลองดิน อำเภอเมืองนครศรีธรรมราช จังหวัดนครศรีธรรมราช ที่ส่วนใหญ่เป็นผู้สูงอายุ และกำลังลดจำนวนผู้พูดอย่างรวดเร็วเนื่องจากวัยรุ่นหันมาใช้ภาษาไทยถิ่นใต้ นอกจากนี้ยังเคยมีการใช้ภาษามลายูถิ่นนี้ในแถบจังหวัดภูเก็ต แต่ในรัชสมัยพระบาทสมเด็จพระมงกุฎเกล้าเจ้าอยู่หัว เมื่อคราวเสด็จประพาสก็พบว่าชาวภูเก็ตพูดภาษามลายูไม่ได้แล้ว

**คำศัพท์**

**อ้างอิง**

**อ่านเพิ่ม**
 accessdate=7 May 2021 - doi-access=free - url-status=dead 

**แหล่งข้อมูลอื่น**
  Kedahan-Standard Malay Online dictionary
มลายูเกอดะฮ์
มลายูเกอดะฮ์
มลายูเกอดะฮ์
ไซท์ไกสท์

ไซท์ไกสท์ (Zeitgeist IPA|ˈtsaɪtɡaɪst)  หมายถึงบรรยากาศทางภูมิปัญญาหรือทางวัฒนธรรมของยุคสมัย คำว่าไซท์ไกสท์เป็นคำภาษาเยอรมัน แปลตามตัวคือ เวลา (Zeit) และ จิตวิญญาณ (Geist)
ในภาษาไทยอาจแปลได้ว่า "จิตวิญญาณแห่งยุคสมัย" หรือ "จิตวิญญาณแห่งกาลเวลา" คำนี้ถูกใช้ในภาษาเยอรมันครั้งแรกใน ค.ศ. 1769 โดย โยฮันน์ แฮร์เดอร์ กวีและนักปรัชญาชาวเยอรมัน ในงานประพันธ์ของเขาที่มีชื่อว่า Kritische Wälder oder Betrachtungen, die Wissenschaft และ Kunst des Schänen betreffend, nach Maßgabe neuerer Schriften ในฐานะคำแปลของ genius seculi (ละติน: genius - "วิญญาณผู้พิทักษ์" และ saeculi - "แห่งศตวรรษ")
การใช้อย่างแพร่พลายของคำว่า "Geist der Zeiten" และ "Zeitgeist" จะถูกนำมาใช้ในช่วงหลังการปฏิวัติฝรั่งเศส และ โดยเฉพาะอย่างยิ่งในช่วง Vormarz
นอกจากนี้ โยฮันน์ วอล์ฟกัง ฟอน เกอเทอ ยังได้ใช้คำว่า "Geist den Zeiten" ในบทละครเรื่อง Faust (งานประพันธ์ในลักษณะ Sturm und Drang)
"Was ihr den Geist der Zeiten heisst,
Das ist im Grund der Herrn eigner Geist,
In dem die Zeiten sich bespiegeln" เป็นตัน
ในภาษาเยอรมันคำ ๆ นี้มีชั้นของความหมายมากกว่าที่แปลไปเป็นภาษาอื่น (เช่นในภาษาอังกฤษ) ซึ่งรวมถึงข้อเท็จจริงที่ว่า ไซท์ไกสท์นั้นจะพิจารณาได้จากเหตุการณ์ในอดีตเท่านั้น

**ดูเพิ่ม**
 มีม (meme)- ปัญญาภูมิ

**อ้างอิง**

**แหล่งข้อมูลอื่น**
  Christian Adolph Klotz-  Christian Adolf Klotz in: Meyers Konversations-Lexikon, 4. Aufl., 1888, Vol. 9, Page 859-  Zeitgeist, History of Ideas date=2011-06-21 
หมวดหมู่:ปัญญารวมหมู่
หมวดหมู่:คำและวลีภาษาเยอรมัน
หมวดหมู่:ปรัชญา
หมวดหมู่:จิตวิทยาสังคม
หมวดหมู่:ปรัชญาสังคม
หมวดหมู่:ปรัชญาของประวัติศาสตร์
ผจญภัยเทพนิยายพิลึกโลก ภาค 2

ผจญภัยเทพนิยายพิลึกโลก ภาค 2 (Happily N'Ever After 2) เป็นภาพยนตร์การ์ตูนอเมริกาปี 2009 ต่อจากเรื่องผจญภัยเทพนิยายพิลึกโลก  กำกับโดย Steven E. Gordon กับ Boyd Kirkland 

**การเผยแพร่**
Vanguard Animation ไม่มีส่วนเกี่ยวกัองกับ ผจญภัยเทพนิยายพิลึกโลก ภาค 2 โดยภาพยนตร์นี้ผลิตโดย Kickstart Productions และ Berlin Animation Film ภาพยนตร์ขายได้ 222,042 อัน รวมเป็ยรายได้ 2,488,134 ดอลลาร์สหรัฐ

**อ้างอิง**

**แหล่งข้อมูลอื่น**
 1235837- happily-never-after-2
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์แอนิเมชัน
หมวดหมู่:ภาพยนตร์ภาคต่อ
หมวดหมู่:การ์ตูนอเมริกัน
หมวดหมู่:การ์ตูนเยอรมัน
บุญชู 6 โลกนี้ดีออก สุดสวย น่ารักน่าอยู่ ถ้าหงุ่ย

บุญชู 6 โลกนี้ดีออก สุดสวย น่ารักน่าอยู่ ถ้าหงุ่ย หรือ บุญชู ภาค 6 เป็นภาพยนตร์ไทย ออกฉายเมื่อปี พ.ศ. 2534 กำกับโดย บัณฑิต ฤทธิ์ถกล โดยค่ายไฟว์สตาร์โปรดักชั่น นำแสดงโดย สันติสุข พรหมศิริ  จินตหรา สุขพัฒน์ จักรกฤษณ์ อำมะรัตน์ รัญญา ศิยานนท์ สุเทพ ประยูรพิทักษ์ ปรารถนา สัชฌุกร วัชระ ปานเอี่ยม  เกียรติ กิจเจริญ กฤษณ์ ศุกระมงคล เกรียงไกร อมาตยกุล อรุณ ภาวิไล จุรี โอศิริ สุลาลีวัลย์ สุวรรณทัต ชาลี อินทรวิจิตร สมเกียรติ คุณานิธิพงศ์ กัญญาลักษณ์ บำรุงรักษ์ พรทิพย์ ประเสริฐยิ่งสุข

**โครงเรื่อง**
ทองดีเป็นลูกพี่ลูกน้องของบุญชู ที่สอบติดคณะประมง มหาวิทยาลัยเกษตรศาสตร์ จึงมาพักอยู่กับบุญชูที่กรุงเทพฯ ทองดีเป็นคนซื่อๆเช่นเดียวกับบุญชู จึงมักจะก่อเรื่องเปิ่นๆแบบที่บุญชูเคยเป็นมาก่อนอยู่เสมอ
ทางด้านมานี พี่สาวของโมลี ซึ่งเปิดบริษัทเอเจนซี่โฆษณา ต้องการหานายแบบมาถ่ายทำโฆษณาผลิตภัณฑ์กีฬาชุดใหม่ ลลิตา ครีเอทีฟสาวพราวสเน่ห์ประจำบริษัทเสนอนายแบบที่ตนเองรู้จัก แต่ต้องเสียค่าใช้จ่ายค่อนข้างมาก โมลีจึงเสนอให้ใช้บุญชูและเพื่อนๆ เนื่องจากรู้ดีว่าเพื่อนๆมาช่วยกันโดยไม่หวังผลตอบแทนอยู่แล้ว แต่เมื่อเพื่อนๆได้มาพบกับลลิตา ซึ่งมีนิสัยชอบปั่นหัวผู้ชายเล่นก็หลงรักกันทุกคน ยกเว้นบุญชูที่ยังยึดมั่นกับโมลี ลลิตาส่งจดหมายรักในวันวาเลนไทน์ให้กับเพื่อนๆทุกคน บุญชูรู้เข้าจึงนัดเพื่อนๆมาเจอกันและเผยว่าที่แท้เป็นแค่เรื่องเล่นสนุกของลลิตาเท่านั้น ทุกคนจึงไม่เชื่อใจลลิตาอีก ยกเว้นทองดีที่เป็นคนซื่อ และหลงรักลลิตา ก็ได้ทำตามคำไหว้วานของลลิตาที่อยากจะได้ผลประโยชน์จากนายแบบของตนในการเซ็นสัญญากับลูกค้าต่างประเทศ โกหกบุญชูว่าลูกค้าอยากพบ และหลอกให้เซ็นสัญญา เพื่อนๆของบุญชูจึงรวมกันตามไปทวงสัญญาคืน

**นักแสดง**
 สันติสุข พรหมศิริ : บุญชู- จินตหรา สุขพัฒน์ : โมลี- วัชระ ปานเอี่ยม : ไวยากรณ์- เกียรติ กิจเจริญ : หยอย (ยงยุทธ)- กฤษณ์ ศุกระมงคล : คำมูล- เกรียงไกร อมาตยกุล : ประพันธ์ - อรุณ ภาวิไล : นรา- จุรี โอศิริ : บุญล้อม- จักรกฤษณ์ อำมะรัตน์ : ทองดี- รัญญา ศิยานนท์ : ลลิตา- สุเทพ ประยูรพิทักษ์ : บุญช่วย- ปรารถนา สัชฌุกร : มานี- สุลาลีวัลย์ สุวรรณทัต : แม่ของทองดี- ชาลี อินทรวิจิตร : พ่อของทองดี- สมเกียรติ คุณานิธิพงศ์ : ปอง- กัญญาลักษณ์ บำรุงรักษ์ : บัวลอย- พรทิพย์ ประเสริฐยิ่งสุข : นก

**อ้างอิง**
  บุญชู6 (BOONCHU 6)fix-attempted=yes 
หมวดหมู่:ภาพยนตร์ไทยที่ออกฉายในปี พ.ศ. 2534
หมวดหมู่:ภาพยนตร์ไทยในคริสต์ทศวรรษ 1990
หมวดหมู่:ภาพยนตร์ที่กำกับโดย บัณฑิต ฤทธิ์ถกล
หมวดหมู่:บุญชู
หมวดหมู่:ภาพยนตร์ภาคต่อไทย
หมวดหมู่:ภาพยนตร์โดยไฟว์สตาร์โปรดักชั่น
บุญชู 7 รักเธอคนเดียวตลอดกาลใครอย่าแตะ

บุญชู 7 รักเธอคนเดียวตลอดกาลใครอย่าแตะ หรือ บุญชู ภาค 7 เป็นภาพยนตร์ไทยออกฉายในปี พ.ศ. 2536 กำกับโดย บัณฑิต ฤทธิ์ถกล โดยค่ายไฟว์สตาร์โปรดักชั่น นำแสดงโดย สันติสุข พรหมศิริ จินตหรา สุขพัฒน์ สมบัติ เมทะนี สมจินต์ ธรรมทัต สุเทพ ประยูรพิทักษ์ ปรารถนา สัชฌุกร วัชระ ปานเอี่ยม โมนิก้า แม็คคลอรี่ย์ เกียรติ กิจเจริญ อรุณ ภาวิไล กฤษณ์ ศุกระมงคล เกรียงไกร อมาตยกุล นฤพนธ์ ไชยยศ สจ๊วต แม็คเฟอร์สัน จักรกฤษณ์ อำมะรัตน์ ส.อาสนจินดา จุรี โอศิริ ชาลี อินทรวิจิตร สมเกียรติ คุณานิธิพงศ์ กัญญาลักษณ์ บำรุงรักษ์

**โครงเรื่อง**
บุญชูจบมหาวิทยาลัย ไปเป็นพ่อค้าข้าวที่บ้าน จ. สุพรรณบุรี โดยแม่บุญล้อมได้ยกบ้านริมน้ำให้เป็นเรือนหอกับโมลี แต่มานีพี่สาวของโมรีไม่ตกลงโดยยื่นคำขาดให้กำจัดน้ำเสียในคลองที่เน่าเสีย ให้เป็นน้ำสะอาด ซึ่งสาเหตุใหญ่เกิดจากตลาดบกและตลาดน้ำที่มีนักท่องเที่ยวมาซื้อของ พ่อค้าแม่ค้า ก็เทของทิ้งลงแม่น้ำ ทำให้เกิดน้ำเสีย บุญชูและเพื่อนจึงช่วยกันรณรงค์และช่วยกันขอความร่วมมือจากเหล่าพ่อค้าและแม่ค้า การรณรงค์ประสบผลสำเร็จ มานีเห็นใจในความพยายาม จึงตัดสินใจให้โมลีแต่งงานกับบุญชู บ้านริมน้ำหลังนั้นส่วนพี่ช่วยได้เช่าห้องเช่าคูหาหนึ่งจากอาเที่ยง(สมจินต์ ธรรมทัต)แต่ก็ทะเลาะกับเจ้าของตลาดมาเรื่อยๆจนเรื่องราวยุติลงด้วยดี

**นักแสดง**
 สันติสุข พรหมศิริ : บุญชู- จินตหรา สุขพัฒน์ : โมลี- สมบัติ เมทะนี : อากลม - สมจินต์ ธรรมทัต : อาเที่ยง- สุเทพ ประยูรพิทักษ์ : บุญช่วย- วัชระ ปานเอี่ยม : ไวยากรณ์- เกียรติ กิจเจริญ : หยอย (ยงยุทธ)- อรุณ ภาวิไล : นรา- จุรี โอศิริ : บุญล้อม- กฤษณ์ ศุกระมงคล : คำมูล- เกรียงไกร อมาตยกุล : ประพันธ์ - ปรารถนา สัชฌุกร : มานี- นฤพนธ์ ไชยยศ : เฉื่อย (มั่นคง)- สจ๊วต แม็คเฟอร์สัน : สตีฟ- โมนิก้า แม็คคลอรี่ย์- จักรกฤษณ์ อำมะรัตน์ : ทองดี- ส.อาสนจินดา : มหาแจ่ม- ชาลี อินทรวิจิตร : พ่อค้าขายของชำ- สมเกียรติ คุณานิธิพงศ์ : ปอง- กัญญาลักษณ์ บำรุงรักษ์ : บัวลอย

**รางวัล**
รางวัลพระราชทานพระสุรัสวดี ครั้งที่ 17 ประจำปี พ.ศ. 2536 - รางวัลตุ๊กตาเงิน - รางวัลพิเศษภาพยนตร์ยอดนิยม

**อ้างอิง**
  บุญชู ภาค7 (BOONCHU 7)fix-attempted=yes 
หมวดหมู่:ภาพยนตร์ไทยที่ออกฉายในปี พ.ศ. 2536
หมวดหมู่:ภาพยนตร์ที่กำกับโดย บัณฑิต ฤทธิ์ถกล
หมวดหมู่:ภาพยนตร์ไทยในคริสต์ทศวรรษ 1990
หมวดหมู่:บุญชู
หมวดหมู่:ภาพยนตร์ภาคต่อไทย
หมวดหมู่:ภาพยนตร์โดยไฟว์สตาร์โปรดักชั่น
CLOVER

CLOVER ผลงานของ CLAMP การ์ตูนแนวแฟนตาซีปนรักโรแมนติก 4 เล่มจบ ลิขสิทธิ์ญี่ปุ่นของสำนักพิมพ์ Kodansha Ltd. ส่วนลิขสิทธิ์ภาษาไทยเป็นของสำนักพิมพ์ เนชั่น เอ็ดดูเทนเมนท์

**เนื้อเรื่อง**
ณ อาณาจักรซึ่งถูกปกครองโดยซอเซอเรอร์หรือผู้มีพลังจิต เหล่าซอเซอเรอร์ที่ทรงอำนาจที่สุดในอาณาจักรนี้ก็คือ วิซาร์ดทั้งห้า
สิบปีก่อน รัฐบาลได้ก่อตั้ง "โคลเวอร์ ลีฟ โปรเจกต์" ขึ้นมา เพื่อรวบรวม "เด็กที่ใช้เวทมนตร์ได้" หรือ "ผู้ใช้เวท" มาจากทั่วสารทิศ โดยเด็กที่มีพลังแก่กล้ามากเป็นพิเศษจะถูกรัฐนำมาเลี้ยงดู และตั้งชื่อว่า "โคลเวอร์สามแฉก" กับ "โคลเวอร์สี่แฉก"
เด็กที่เป็น "โคลเวอร์สามแฉก" มีสามคน คือ A (อา) B (เบย์) และ C (เซย์) 
เด็กที่เป็น "โคลเวอร์สี่แฉก" มีเพียงคนเดียว คือ ซู
โคลเวอร์สามแฉกฺ B (เบย์) ได้เสียชีวิตไปแล้ว ด้วยน้ำมือของ A (อา) ส่วน C (เซย์) ได้ออกมาอยู่ข้างนอกห้องขังเพื่อจะหนี A (อา)
โคลเวอร์หนึ่งแฉก โคลเวอร์สองแฉก และโคลเวอร์สามแฉก สามารถออกมาข้างนอกได้ แต่โคลเวอร์สี่แฉกนั้นไม่สามารถออกมาจากที่คุมขังได้ เพราะพลังของโคลเวอร์สี่แฉกนั้นมีมากเกินกว่าที่วิซาร์ดทั้งห้า จะรับมือได้ เพื่อไม่ให้สนใจใครดังนั้นซูจึงต้องอยู่ "เพียงลำพัง" โดยห้ามติดต่อกับโลกภายนอกเด็ดขาด
แต่ซูได้ละเมิดข้อห้ามโดยใช้พลังที่เธอมีแอบฟังเพลงที่ โอรุฮะ ขับร้องในไลฟ์ เฮ้าส์ ซูชอบเพลงของโอรุฮะมาก และอยากคุยกับโอรุฮะ เธอจึงแอบติดต่อไปหาโอรุฮะทางโทรศัพท์โดยใช้พลังของเธอเอง เธอกับโอรุฮะก็เริ่มสนิทกัน โอรุฮะเล่าเรื่อง คาสึฮิโกะ แฟนของเธอให้ซูฟัง โอรุฮะเป็น "โคลเวอร์หนึ่งแฉก" ที่ทำได้เพียงสามารถล่วงรู้วันตายของตัวเองได้ โอรุฮะรู้ว่าวันนั้นใกล้เข้ามาทุกที โอรุฮะได้ชวนให้ซูมาแต่งเพลงร่วมกัน เพลงนั้นชื่อว่า "CLOVER" ในวันที่โอรุฮะจะตาย เธอได้ขับร้องเพลงนี้ให้กับซูและคาสึฮิโกะ ผู้ที่เธอรักทั้งสองคน ก่อนที่เธอจะเสียชีวิตลง
เมื่อโอรุฮะตาย คาสึฮิโกะ ได้ปลดประจำการจากการเป็นทหารเพื่อตามหาคนที่ฆ่าโอรุฮะให้เจอ ส่วนซู เธอได้ใช้พลังของเธอสร้างรูปปั้นนางฟ้าซึ่งเป็นตัวแทนของโอรุฮะ ร้องเพลงกระจายเสียงไปทั่วทั้งอาฌาจักร รูปปั้นของโอรุฮะตั้งอยู่ที่ "แฟร์รี่พาร์ค"
นายพลโค หนึ่งในวิซาร์ดทั้งห้า รู้สึกเห็นใจซู เธอได้ตัดสินใจทำตามคำขอสุดท้ายของซู คือ พาเธอไปที่แฟร์รี่พาร์ค แล้วหลังจากนั้นเธอจะปลิดชีวิตตัวเอง นายพลโคได้เรียกตัว คาสึฮิโกะ อดีตนายทหารของกองทัพมาทำภารกิจนี้ คือ พาซูไปให้ถึงแฟร์รี่พาร์คให้ได้
ซู ซึ่งเป็นโคลเวอร์สี่แฉก เป็นสิ่งที่อาณาจักรอื่น ๆ ต้องการ เพราะฉะนั้นการเดินทางไปแฟร์รี่พาร์คจึงเต็มไปด้วยอุปสรรคมากมาย แต่สุดท้ายซูกับคาสึฮิโกะก็ไปถึงแฟร์รี่พาร์ค และซูก็ได้ทำตามสัญญาที่เธอให้ไว้คือปลิดชีพตนเอง

**ตัวละคร**
หมวดหมู่:แคลมป์
หมวดหมู่:การ์ตูนญี่ปุ่น
โปเกมอน เดอะมูฟวี่ ตอน ลูเกีย จ้าวแห่งทะเลลึก

โปเกมอน เดอะมูฟวี่ ตอน ลูเกีย จ้าวแห่งทะเลลึก (劇場版ポケットモンスター 幻のポケモン ルギア爆誕 Gekijōban Poketto Monsutā Maboroshi no Pokemon Rugia Bakutan) เป็นภาพยนตร์โปเกมอนเดอะมูฟวี่ที่ 2 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 17 กรกฎาคม พ.ศ. 2542 

**เรื่องย่อ**
ซาโตชิ พิคาชู และเหล่าผองเพื่อนได้ออกเดินทางไปยังดินแถนแห่งหนึ่งซึ่งถูกคปกคลุมไปถ้วยอำนาจมืดพวกเขาจึงต้องช่วยกันนำลูกแก้วจากภูเขาสามแห่งกลับมายังดินแดนแห่งนึ้เพื่อสลายพลังอำนาจชั่วร้ายซึ่งพวกเขาต้องเผชิญหน้ากับเหล่าโปเกมอนวิหคที่มากด้วยพละกำลังมหาศาล แต่การต่อสู่กลับปลุกลูเกีย โปเกมอนแห่งท้องทะเลลึก ให้ตื่นขึ้นและช่วยปกป้องพวยกซาโตชิ ให้นำลูกแก้วกลับมา อย่างปลอดภัย ...

**ตอนพิเศษ โปเกมอนผจญภัย 1**

**ตัวละคร**

**เพลงประกอบ**

**อ้างอิง**

**แหล่งข้อมูลอื่น**
  The Movie 2000/ เว็บไซต์ทางการของโปเกมอน 2000 date=2013-08-12 -  ข้อมูลภาพยนตร์การ์ตูนเรื่องโปเกมอน 2000
หมวดหมู่:ภาพยนตร์อนิเมะที่ออกฉายในปี พ.ศ. 2542
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์แอนิเมชันโตโฮ
หมวดหมู่:ภาพยนตร์แอนิเมชันของโอแอลเอ็ม
หมวดหมู่:ภาพยนตร์โปเกมอน
หมวดหมู่:ภาพยนตร์จินตนิมิตวิทยาศาสตร์
บุญชู 8 เพื่อเธอ

บุญชู 8 เพื่อเธอ หรือ บุญชู ภาค 8 เป็นภาพยนตร์ไทย ออกฉายเมื่อปี พ.ศ. 2538 โดยค่ายไฟว์สตาร์โปรดัคชั่น กำกับโดย บัณฑิต ฤทธิ์ถกล นำแสดงโดย สันติสุข พรหมศิริ จินตหรา สุขพัฒน์ สรพงศ์ ชาตรี จารุณี สุขสวัสดิ์ สุเทพ ประยูรพิทักษ์ ปรารถนา สัชฌุกร วัชระ ปานเอี่ยม เกรียงไกร อมาตยกุล เกียรติ กิจเจริญ อรุณ ภาวิไล กฤษณ์ ศุกระมงคล นฤพนธ์ ไชยยศ จุรี โอศิริ ภาณุ น้อยอารีย์ สมเกียรติ คุณานิธิพงศ์ กัญญาลักษณ์ บำรุงรักษ์

**โครงเรื่อง**
นักแสดงนำจากภาพยนตร์เรื่องบุญชู 8 เพื่อเธอ 
ชีวิตของบุญชูที่ผ่านมา ตังแต่สมัยเรียนจบจบการศึกษาโดยได้รับการช่วยเหลือจากเพื่อนๆที่มีน้ำใจ สุดท้ายก็ได้แต่งงานกับโมลี และชีวิตคู่ได้ผ่านมาร่วม 2 ปี ในที่สุดพรรคพวกก็ได้เฮฮากันอีกครั้ง โดยนัดกันบุกเมืองสุพรรณ เพื่อแสดงความยินดี กับ”บุญชู จเนียร์” แต่เหตุการณ์ดีกลับกลายเป็นข่าวร้าย ในวันที่ทุกคนพร้อมหน้าพร้อมตากัน เป็นจังหวะเดียวที่ตลาดบ้านโข้งเกิดการโกลาหล ตำรวจไล่จับโจร(นัย สุขสกุล) และเหตุการณ์ที่ไม่คาดฝันคือ โมลีถูกกระสุนลูกหลงเข้าเต็มเปาที่กลางหลังเพื่อนทุกคนต่างบนบาลศาลกล่าวสิ่งศักดิ์สิทธิ เพื่อช่วยโมลี ในที่สุดเพื่อนๆ และบุญชูก็ต้องเดินสายแก้บน ที่ทุกคนบนบานไว้ต่างๆนาๆ กลับกลายเป็นการแก้บนที่อลเวงแบบสุดๆโดยไวยกรขอนอนเฝ้าห้องดับจิตที่รพ.3วัน นราไม่พูด3เดือน หยอยขอพูดดีกับพี่ปอง
3เดือนเฉื่อยขอปล่อยนกเพนกวินกับปลาวาฬ บุญชูขอว่ายน้ำจากหลังรพ.ถึงบ้าน คำมูลขอกินอาหารเจ3เดือน ประพันธ์ขอวิ่งจากรพ.ถึงบ้านบุญชู บุญช่วยและมานีรำแก้บนคู่ถวาย หลวงพ่ออู่ทองแต่ปรากฏว่านายรายณ์บรรทมโจรลักขโมยพระได้ขโมยหลวงพ่ออู่ทองไปพวกบุญชูจึงตามล่านำพระกลับคืนมาได้สำเร็จ

**รางวัล**
รางวัลพระราชทานพระสุรัสวดี ครั้งที่ 19 ประจำปี พ.ศ. 2538 - ผู้แสดงสมทบหญิงยอดเยี่ยม (จารุณี สุขสวัสดิ์)

**อ้างอิง**
  บุญชู ภาค8 (BOONCHU 8)fix-attempted=yes 
หมวดหมู่:ภาพยนตร์ไทยที่ออกฉายในปี พ.ศ. 2538
หมวดหมู่:ภาพยนตร์ไทยในคริสต์ทศวรรษ 1990
หมวดหมู่:ภาพยนตร์ที่กำกับโดย บัณฑิต ฤทธิ์ถกล
หมวดหมู่:บุญชู
หมวดหมู่:ภาพยนตร์ภาคต่อไทย
หมวดหมู่:ภาพยนตร์โดยไฟว์สตาร์โปรดักชั่น
แม่แบบ:เหตุการณ์ปัจจุบัน/2551 กรกฎาคม 31

* ศาลอาญา มีคำพิพากษาคดีอัยการสูงสุดฟ้องนายบรรณพจน์ ดามาพงศ์ นางพจมาน ชินวัตร และนางกาญจนาภา หงษ์เหิน จงใจหลีกเลี่ยงการชำระภาษีอากรหุ้นบริษัท ชินวัตร คอมพิวเตอร์ แอนด์ คอมมิวนิเคชั่นส์ จำกัด จำคุก 3 ปีโดยไม่รอลงอาญา  (มติชน)
}
เรื่องของปลาจอมวุ่นชุลมุนป่วนสมุทร

เรื่องของปลาจอมวุ่นชุลมุนป่วนสมุทร (Shark Tale) เป็นภาพยนตร์แอนิเมชั่นในปี พ.ศ. 2547 ผลิตโดยดรีมเวิร์กสแอนิเมชัน ฉายในสหรัฐอเมริกาเป็นครั้งแรกเมื่อ 1 ตุลาคม พ.ศ. 2547 และได้รับการเสนอชื่อเข้าชิงรางวัลออสการ์ สาขาภาพยนตร์แอนิเมชันยอดเยี่ยมปี 2004

**ผู้พากษ์เสียง**
 วิล สมิธ พากษ์เป็น ออสการ์- โรเบิร์ต เดอ นิโร พากษ์เป็น  ดอน รีโน่- เรเน่ เซลเวเกอร์ พากษ์เป็น แองจี- แจ็ค แบล็ค พากษ์เป็น เร็นนี่- แองเจลินา โจลี พากษ์เป็น โลลา- มาร์ติน สกอร์เซซี พากษ์เป็น สไกค์

**ผู้พากษ์เสียงภาษาไทย**
 ศุภกรณ์ กิจสุวรรณ พากษ์เป็น ออสการ์- เบญจพล เชยอรุณ พากษ์เป็น เร็นนี - จักรกฤษณ์ หาญวิชัย พากษ์เป็น ดอน รีโน่- นิรมล กิจภิญโญชัย พากษ์เป็น แองจี - โศภิตา รังสิโยทัย พากษ์เป็น โลลา - กฤษณะ ศฤงคารนนท์ พากษ์เป็น สไกค์ - อำพันธุ์ ศรีอ่อน พากษ์เป็น เออร์นี- อิทธิพล มามีเกตุ พากษ์เป็น เบอร์นี่ - นิมิตร ลักษมีพงศ์ พากษ์เป็น แฟรงกี้

**อ้างอิง**

**แหล่งข้อมูลอื่น**
  Official website archived from the original on October 1, 2004- Shark Tale- Shark Tale- Shark Tale- Shark Tale- Shark Tale- Shark Tale
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์แอนิเมชัน
เมืองจำลองพัทยา

ไฟล์:Mini Siam (Pattaya) 39.JPG|thumb|250px|วัดพระศรีรัตนศาสดาราม แบบจำลองขนาดเล็กในเมืองจำลองพัทยา
เมืองจำลอง (Mini Siam) เป็นสถานที่ท่องเที่ยวซึ่งรวบรวมแบบจำลองขนาดย่อส่วนซึ่งจำลองมาจากสถานที่สำคัญทั่วโลก
เมืองจำลองตั้งอยู่ริมถนนสุขุมวิท หลักกิโลเมตรที่ 143 เลยสี่แยกตลาดนาเกลือ ประมาณ 500 เมตร เริ่มทำการก่อสร้างเมื่อ พ.ศ. 2529 และเคยใช้เป็นสถานที่แข่งขันของรายการอัจฉริยะข้ามคืน ล้านที่ 43 มาแล้ว

**โซนมินิสยาม**
 วัดอรุณราชวรารามราชวรมหาวิหาร - อุทยานประวัติศาสตร์พนมรุ้ง - วัดพระศรีรัตนศาสดาราม - พระที่นั่งไอศวรรย์ทิพยอาสน์- สวนหลวง ร.9- พระที่นั่งอนันตสมาคม- พระปฐมเจดีย์- สถานีวิทยุโทรทัศน์ไทยทีวีสีช่อง 3 - อนุสาวรีย์ชัยสมรภูมิ - วัดมหาธาตุ (จังหวัดสุโขทัย) - สะพานพระราม 9 - สะพานข้ามแม่น้ำแคว- วัดพระศรีสรรเพชญ์- เสาชิงช้า - อนุสาวรีย์วีระชนค่ายบางระจัน- สะพานปฐมบรมราชานุสรณ์ (สะพานพระพุทธยอดฟ้า)- ท่าอากาศยานดอนเมือง- สถานีรถไฟกรุงเทพ - อนุสาวรีย์ประชาธิปไตย - วัดพระธาตุดอยกองมู- อนุสาวรีย์ท้าวเทพกระษัตรี ท้าวศรีสุนทร- พระปรางค์สามยอด- อุทยานประวัติศาสตร์พิมาย

**โซนมินิยุโรป== - อนุสาวรีย์เทพีเสรีภาพ- โรงอุปรากรซิดนีย์- เมอร์ไลออน- รูปปั้นเดวิดของมีเกลันเจโล- ประตูชัย- นครวัด- หอฟ้าเทียนถาน- สะพานทาวเวอร์บริดจ์- โคลอสเซียม- มหาวิหารอบูซิมเบล - หอไอเฟล

**แหล่งข้อมูลอื่น**
  เว็บไซต์ทางการของเมืองจำลอง date=2008-07-04 
หมวดหมู่:สวนสนุกในประเทศไทย
หมวดหมู่:สถานที่ท่องเที่ยวในจังหวัดชลบุรี
หมวดหมู่:เมืองจำลองในประเทศไทย
หมวดหมู่:สิ่งก่อสร้างในเมืองพัทยา
วิทยาลัยกำปงเฌอเตียล

วิทยาลัยกำปงเฌอเตียล
วิทยาลัยกำปงเฌอเตียล (វិទ្យាល័យកំពង់ឈើទាល วิทฺยาลัยกํพง่เฌีทาล) เป็นวิทยาลัยตั้งอยู่ในอำเภอปราสาทซ็อมโบร์ จังหวัดกำปงธม ประเทศกัมพูชา ก่อตั้งโดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานเป็นของขวัญแก่ประชาชนชาวกัมพูชา เพื่อตอบแทนน้ำใจไมตรี รวมทั้งแสดงถึงความสัมพันธ์และเป็นมิตรที่ดีต่อกันของประชาชนชาวไทยกับกัมพูชา

**ประวัติ**
วิทยาลัยกำปงเฌอเตียลกำเนิดขึ้นจากพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี หลังจากที่เสด็จฯ เยือนกัมพูชาครั้งแรกเมื่อวันที่ 25 สิงหาคม พ.ศ. 2535 โดยทรงเป็นราชอาคันตุกะของพระบาทสมเด็จพระบรมนาถนโรดม สีหนุ ทรงพระราชดำริพระราชทานความช่วยเหลือกัมพูชา โดยเฉพาะอย่างยิ่งในด้านการศึกษา รัฐบาลโดยสมเด็จอัครมหาเสนาบดี เดโช ฮุนเซน นายกรัฐมนตรี จึงได้สนองแนวพระราชดำริ ขอพระราชทานระบบการศึกษา และน้อมเกล้าฯ ถวายที่ดินจำนวน 45 ไร่ (ต่อมาขยายเป็น 117 ไร่) ในอำเภอปราสาทซ็อมโบร์ จังหวัดกำปงธม เป็นพื้นที่ก่อสร้าง
เดือนกุมภาพันธ์ พ.ศ. 2543 สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ ให้ดำเนินการจัดทำโครงการพระราชทานความช่วยเหลือด้านการศึกษาและการสาธารณสุขขั้นพื้นฐาน โดยมีกรมราชองครักษ์ กองบัญชาการทหารสูงสุด กองบัญชาการตำรวจตระเวนชายแดน และคณะครุศาสตร์ จุฬาลงกรณ์มหาวิทยาลัย ร่วมสนองพระราชดำริ สมเด็จพระเทพรัตนราชสุดาฯ สยามบรมราชกุมารี โปรดเกล้าฯ ให้จัดตั้งคณะกรรมการโครงการโรงเรียนพระราชทานในราชอาณาจักรกัมพูชา และทรงรับเป็นประธานโครงการ
วันที่ 17 พฤษภาคม พ.ศ. 2544 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงวางศิลาฤกษ์ ทรงพระกรุณาโปรดเกล้าฯ พระราชทานเงินค่าใช้จ่ายในการก่อสร้างอาคารสถานที่ต่าง ๆ โดยเริ่มดำเนินการมาตั้งแต่เดือนกันยายน พ.ศ. 2544 ต่อมามีการก่อสร้างอาคารเพิ่มเติมอีกจำนวนมาก และขยายพื้นที่ออกไปอีก 72 ไร่ รวมเป็น 117 ไร่ การก่อสร้างทั้งหมดเสร็จสิ้นในเดือนเมษายน พ.ศ. 2548 สมเด็จพระเทพรัตนราชสุดาฯ สยามบรมราชกุมารี ได้เสด็จฯ ไปทรงเปิดวิทยาลัยกำปงเฌอเตียล เมื่อวันที่ 10 พฤศจิกายน พ.ศ. 2548 และเพื่อเป็นการสนับสนุนการศึกษาของวิทยาลัย ทรงพระกรุณาโปรดเกล้าฯ พระราชทานทุนแก่นักเรียนเพื่อให้มาศึกษาต่อในประเทศไทยในหลักสูตรครุศาสตรบัณฑิตและหลักสูตรอาชีวศึกษา เพื่อนำความรู้กลับไปสอนและพัฒนาการจัดการศึกษาของวิทยาลัย นอกจากนี้ ยังได้พระราชทานเครื่องดนตรีปี่พาทย์ครบชุด พระราชทานทรัพย์สำหรับจ้างครูท้องถิ่นผู้ชำนาญการสอนนาฏศิลป์และดนตรี

**อ้างอิง**
  วิทยาลัยกำปงเฌอเตียล ของขวัญอันยั่งยืนที่พระราชทานแก่ประชาชนชาวกัมพูชา date=2015-09-19 -  สายใยไทย-กัมพูชา วิทยาลัยกำปงเฌอเตียล (เว็บไซต์คณะกรรมการบริหารความร่วมมือผลิตและพัฒนาศักยภาพกำลังคน สำนักงานคณะกรรมการการอาชีวะศึกษา)-  เว็บไซต์ โครงการพระราชทานความช่วยเหลือแก่ราชอาณาจักรกัมพูชา ด้านการศึกษา date=2016-03-06 
หมวดหมู่:โรงเรียนในประเทศกัมพูชา
ช่อมณี

ช่อมณี เป็นนามปากกาที่ใช้ในงานเขียนนิยาย ของ มณีรัตน์  อัศวิศราภรณ์ ซึ่งสร้างสรรค์ผลงานเขียนไว้มากมาย นอกจากนั้นในบางนิตยสารยังใช้อีกนามปากกาหนึ่ง คือ "แพรดาว"ด้วย งานเขียนเรื่องแรกที่ได้รับการตีพิมพ์ในนิตยสารรายปักษ์ "กาญจนา"(ปัจจุบันเลิกจำหน่ายไปแล้ว) ด้วยเรื่อง "ไอรัก  ไฟแค้น" ผลงานซึ่งทำให้ผู้อ่านรู้จัก "ช่อมณี" อย่างดี คือ "หมอกผลัดฟ้า"ซึ่งตีพิพม์ในนิตยสารรายสัปดาห์ "บางกอก" และผลงานอีกหลายเรื่องที่ลงในหนังสือของเครือบางกอกซึ่งสร้างชื่อเสียงให้เป็นที่รู้จักในกลุ่มนักอ่านไทย โดยมีแนวเขียนที่แปลกตาทั้งเนื้อหาและวิธีเขียนที่กระชับ เข้าใจง่ายและรวดเร็ว จึงเป็นที่นิยมในกลุ่มนักอ่านรุ่นใหม่ นิยายต่าง ๆ เคยเผยแพร่ในนิตยสารมีชื่อเสียงของเมืองไทย เช่น บางกอก ตะวันสแควร์ ภาพยนตร์บันเทิง ชีวิตรัก หญิงไทย เป็นต้น

**สถานศึกษา**
# โรงเรียน ดรุโณทยาน
# โรงเรียน เตรียมอุดมศึกษา  พญาไท
# คณะนิติศาสตร์  มหาวิทยาลัยรามคำแหง
# สำนักอบรมกฎหมายแห่งเนติบัณฑิตไทย

**ผลงานนิยาย**
 หงส์สะบัดลาย (สร้างเป็นละครโทรทัศน์ ช่อง 3 2555)- รากบุญ  ( สร้างเป็นละครโทรทัศน์ ช่อง 3 2555)- สายใยพิศวง- สาปรัก สานนคร- มนต์ชะตา- บ้านร้อยอักษร- มุกเปื้อนทราย- ซ่อนรัก แรงแค้น- กิเลสดาว- บัญชารัก- กุหลาบพรางสี- ไม้นอกกอ- รัดเกล้าพิศวง
หมวดหมู่:นักเขียนชาวไทย
สมอลล์รูม

บริษัท สมอลล์รูม จำกัด (Smallroom Company Limited) เป็นบริษัทค่ายเพลงในไทยที่ประกอบธุรกิจทั้งทางด้าน เพลงโฆษณา และเพลงของศิลปินในสังกัด โดยมีแนวเพลงที่หลากหลาย มีรุ่งโรจน์ อุปถัมป์โพธิวัฒน์เป็นผู้บริหาร

**ผู้บริหาร**
รุ่งโรจน์ อุปถัมภ์โพธิวัฒน์
*เจตมนต์ มละโยธา

**ผลงานในสังกัด**

**ศิลปินในสังกัด**

**อดีต**
 สี่เต่าเธอ - อาร์มแชร์- บอล จารุลักษณ์ - บัวหิมะ- เป้ อารักษ์ - มารีญา ลินน์ เอียเรียน (Maria Lynn Ehren)- Yarinda (ญารินดา บุนนาค)- Cyndi Seui- Death of a Salesman- 15th Scenery- Goose- Ki กิรตรา- Montonn Jira (มณฑล จิรา)- Moor- Stylish Nonsense- Superbaker- Yuri's nominee- Jida (จิดา)- The Yers- R#9- Lemon Soup- when- Sunrise, Moon Bright- Lomosonic- ญาดา โกเมศ (เปอติ๊ด)- daynim- SOMKIAT 

**ปัจจุบัน**
 Tattoo Colour- The Richman Toy- Greasy cafe' (อภิชัย ตระกูลเผด็จไกร)- Slur- The Jukks- Gene Kasidit (กษิดิศ สำเนียง)- Barbies- Polycat- Summer Stop- Penguin Villa- Two Pills After Meal- สุธิตา ชนะชัยสุวรรณ (อิมเมจ)- Postbox- DEPT- TELEVISION OFF- Death Of Heather- Daniel Ryn (แดเนียล ดิษยะศริน)- wadfah (วาดฟ้า ไชยทัพ)- Sydney Vethaka- bleau- Spoonfulz- TOFU- JUST”  
หมวดหมู่:ค่ายเพลงไทย
หมวดหมู่:ห้องบันทึกเสียงในประเทศไทย
หมวดหมู่:บริษัทไทยที่ก่อตั้งในปี พ.ศ. 2542
หมวดหมู่:ค่ายเพลงที่ก่อตั้งในปี พ.ศ. 2542
ไบรโอไฟต์

ไบรโอไฟต์ คือพืชบกทั้งหมดที่ไม่มีท่อลำเลียง มันมีเนื้อเยื่อที่ล้อมรอบเป็นท่อคล้ายกับระบบท่อลำเลียง แต่ไม่มีเนื่อเยื่อส่วนท่อลำเลียงที่จะส่งผ่านของเหลว ไม่มีดอกและการสร้างเมล็ด ขยายพันธุ์ด้วยสปอร์ คำว่า bryophyte มาจากภาษากรีก βρύον - bruon, "ต้นมอสส์, สีเขียวหอยนางรม" < βρύω - bruo, "เปี่ยมไปด้วย, มาก" + φυτόν - fyton "ต้นไม้"

**การแบ่งชั้น**
ไบรโอไฟต์ประกอบไปด้วยสามกลุ่มด้วยกันคือ Marchantiophyta (ลิเวอร์เวิร์ต), Anthocerotophyta (ฮอร์นเวิร์ต) และ Bryophyta (มอสส์)  
สองสมมุติฐานบนวิวัฒนาการชาติพันธุ์ของพืชบก (embryophyta)
ปัจจุบันการศึกษาในพืชบกโดยทั่วไปแล้วแสดงเป็นสองรูปแบบ แบบแรกนั้นลิเวอร์เวิร์ตแยกออกไปเป็นอันดับแรก ตามมาด้วยฮอร์นเวิร์ต ในขณะที่มอสส์นั้นเป็นญาติใกล้ชิดกับ polysporangiates (รวมถึงพืชที่มีท่อลำเลียง) ในอีกรูปแบบหนึ่งคือ ฮอร์นเวิร์ตแยกออกไปเป็นอันดับแรก ตามมาด้วยพืชที่มีท่อลำเลียง ขณะที่มอสส์เป็นญาติใกล้ชิดกับลิเวอร์เวิร์ต สามกลุ่มดั้งเดิมถูกนำมาอยู่ร่วมกันทั้งสามชั้นในส่วนไบรโอไฟต์  อย่างไรก็ตามตั้งแต่สามกลุ่มของไบรโอไฟต์มาจากกลุ่มสิ่งมีชีวิตที่มีบรรพบุรุษร่วมกันแต่ไม่ได้รวมทายาททั้งหมดไว้ในกลุ่ม (paraphyletic) ทำให้ปัจจุบันถูกแบ่งใหม่ออกเป็นสามส่วนที่แยกจากกัน

**การสืบพันธุ์**
โดยทั่วไปแล้วพืชจำพวกนี้จะเป็นแกมีโทไฟต์ที่มีมีโครโมโซมหนึ่งชุด (haploid) กับมีโครงสร้างโครโมโซมสองชุด (diploid) เมื่อถึงคราวเป็นสปอโรไฟต์ ด้วยเหตุนี้เอง ไบรโอไฟต์จึงมีการสืบพันธุ์ต่างจากพืชชนิดอื่น มีการสืบพันธุ์สองประเภทในไบรโอไฟต์:- Dioicous ไบรโอไฟต์จะผลิตเพียงแค่แอนเทอริเดียม (อวัยวะเพศผู้) หรืออาร์คิโกเนียม (อวัยวะเพศเมีย) บนต้นเท่านั้น - Monoicous ไบรโอไฟต์จะผลิตแอนเทอริเดียมหรืออาร์คิโกเนียมทั้งคู่บนต้นเดียวกัน
ไบรโอไฟต์บางชนิดอาจเป็นทั้ง monoicous หรือ dioicous ขึ้นกับสภาพแวดล้อม

**ดูเพิ่ม**
 Embryophyte- Marchantiophyta (ลิเวอร์เวิร์ต)- Anthocerotophyta (ฮอร์นเวิร์ต)- Bryophyta (มอสส์)- สภาพทางเพศของพืช

**อ้างอิง**
 Chopra, R. N. & Kumra, P. K. (1988). Biology of Bryophytes. New York: John Wiley & Sons. ISBN 0-470-21359-0.- Crum, Howard (2001). Structural Diversity of Bryophytes. Ann Arbor: University of Michigan Herbarium. ISBN 0-9620733-4-2.- Goffinet, Bernard. (2000). Origin and phylogenetic relationships of bryophytes. In A. Jonathan Shaw & Bernard Goffinet (Eds.), Bryophyte Biology, pp. 124-149. Cambridge: Cambridge University Press. ISBN 0-521-66097-1.- Oostendorp, Cora (1987). The Bryophytes of the Palaeozoic and the Mesozoic. Bryophytorum Bibliotheca, Band 34. Berlin & Stuttgart: J. Cramer. ISBN 3-443-62006-X.- Prihar, N. S. (1961). An Introduction to Embryophyta: Volume I, Bryophyta (4th ed.). Allahabad: Central Book Depot.- Raven, Peter H., Evert, Ray F., & Eichhorn, Susan E. (2005). Biology of Plants (7th ed.). New York: W. H. Freeman and Company. ISBN 0-7167-1007-2.- Schofield, W. B. (1985). Introduction to Bryology. New York: Macmillan. ISBN 0-02-949660-8.- Watson, E. V. (1971). The Structure and Life of Bryophytes (3rd ed.). London: Hutchinson University Library. ISBN 0-09-109301-5.

**แหล่งข้อมูลอื่น**
 Glime, Janice M., 2007.  Bryophyte Ecology, Volume 1.  Physiological Ecology. Ebook sponsored by Michigan Technological University and the International Association of Bryologists.
หมวดหมู่:พืชบก
หมวดหมู่:พืชไม่มีท่อลำเลียง
อัลบั้มบันทึกการแสดงสด

อัลบั้มบันทึกการแสดงสด คือ อัลบั้มบันทึกเสียง เป็นการแสดงดนตรีที่ถูกบันทึกในขณะที่ศิลปินกำลังแสดงการแสดงสดบนเวที ซึ่งอาจบันทึกจากคอนเสิร์ตครั้งเดียวหรือหลายครั้งก็ได้ โดยลักษณะแล้ว มีความสมบูรณ์น้อยกว่าการอัดในสตูดิโอ และมีเจตนาที่จะบันทึกประสบการณ์ในการแสดงคอนเสิร์ตนั้นไว้ เนื่องจากมีเสียงสอดแทรกระหว่างการแสดงดนตรี หรือมีการให้ความเห็นของนักดนตรีในระหว่างการแสดง เป็นต้น

**ดูเพิ่ม**
 สตูดิโออัลบั้ม
หมวดหมู่:ชนิดอัลบั้มเพลง
อัลบั้มรวมเพลง

อัลบั้มรวมเพลง คืออัลบั้มที่นำเพลงของศิลปินนั้นๆ หรือหลายๆศิลปิน อาจมีเพลงพิเศษที่ไม่เคยบันทึกลงอัลบั้มใดมารวมกันและออกจำหน่าย
หมวดหมู่:ชนิดอัลบั้มเพลง
องค์การแรงงานระหว่างประเทศ

องค์การแรงงานระหว่างประเทศ หรือ ไอแอลโอ (International Labour Organization; ILO) องค์การไอแอลโอ ตั้งขึ้นเป็นส่วนหนึ่งของสันนิบาตชาติ เมื่อ พ.ศ. 2462 (ค.ศ. 1919) เป็นองค์การชำนาญเฉพาะเรื่อง และเข้ามาอยู่ในสังกัดของสหประชาชาติเมื่อสันนิบาตชาติถูกยุบลง

**ภารกิจหลัก**
ภารกิจหลักของไอแอลโอ คือช่วยเหลือผู้ใช้แรงงานทั่วโลกให้ได้รับความยุติธรรมจากสังคม ให้มีชีวิต และสภาพการทำงานที่ดีขึ้น ผลงานขององค์การทำให้ได้รับรางวัลโนเบล เพื่อสันติภาพ เมื่อ พ.ศ. 2512 (ค.ศ. 1969)  ทั้งนี้โดยที่องค์การยึดมั่นในหลักการที่ว่า สันติสุขแห่งโลกจะเกิดขึ้นได้และมีความต่อเนื่องมั่นคงก็ด้วยการที่มีความยุติธรรมในสังคม มีฐานรากคือ ความเคารพในสิทธิมนุษยชน มีมาตรฐานความเป็นอยู่ที่ดี มีสภาพการทำงานซึ่งเกื้อกูลความผาสุกของผู้ใช้แรงงาน การมีโอกาสทำงานและมีความมั่นคงทางเศรษฐกิจ

**ยุทธศาสตร์การปฏิบัติงานของไอแอลโอ**
ยุทธศาสตร์การปฏิบัติงานของไอแอลโอ คือจัดให้มีการเจรจาร่วมของผู้เกี่ยวข้องสามฝ่าย ได้แก่ ฝ่ายรัฐบาล ฝ่ายนายจ้าง และฝ่ายแรงงาน ในกรณีที่มีความขัดแย้งและพยายามแก้ไขปัญหาร่วมกันโดยมีมติเป็นเอกฉันท์ ภารกิจขององค์การนี้ในภาคพื้นเอเชียและแปซิฟิกมีความหลากหลายและยุ่งยาก เพราะประเทศต่างๆ มีสภาพเศรษฐกิจและสังคมที่แตกต่างกัน ทั้งในด้านการพัฒนาอุตสาหกรรม โครงสร้าง รายได้และสวัสดิการสังคม การพาณิชย์ การลงทุน แรงงาน ปัญหาด้านสังคมและแรงงาน ความเปลี่ยนแปลงอย่างรวดเร็วด้านเศรษฐกิจและสังคม ในประเทศที่เริ่มเข้าสู่ยุคอุตสาหกรรม ก็ได้นำมาซึ่งปัญหาใหม่ๆ อีกมากมาย 
ไอแอลโอ จัดลำดับเรื่องสำคัญรีบด่วนไว้สามประการ คือ - การจัดให้มีงานทำและขจัดความยากจน - การคุ้มครองผู้ใช้แรงงาน- ส่งเสริมประชาธิปไตยและสิทธิแห่งมนุษยชน 

ในข้อแรกไอแอลโอ ช่วยเหลือประเทศต่างๆ ในการฝึกอบรมผู้ใช้แรงงานให้มีประสิทธิภาพ ในข้อที่สอง ไอแอลโอ ช่วยประเทศต่างๆ ให้เพิ่มพูนประสิทธิภาพในการคุ้มครองผู้ใช้แรงงานให้ได้รับความปลอดภัย และให้ตระหนักถึงภัยที่เกิดจากการทำงานในโรงงาน ในข้อที่สามไอแอลโอช่วยเหลือในการออกกฎหมายเกี่ยวกับแรงงาน และอุตสาหกรรมสัมพันธ์ระหว่างแรงงานกับนายจ้าง สนับสนุนองค์การของผู้ใช้แรงงาน ได้กำหนดมาตรฐานสากลเกี่ยวกับแรงงาน ซึ่งช่วยในการสร้างเสริมประชาธิปไตยและคุ้มครองสิทธิมนุษยชน

**สำนักงานประจำภาคพื้นเอเชียและแปซิฟิก**
องค์การไอแอลโอ มีสำนักงานภูมิภาคและสำนักงานประจำประเทศหลายแห่งในภาคพื้นเอเชียและแปซิฟิก ให้ความช่วยเหลือทางด้านวิชาการ จัดการฝึกอบรม ทำการศึกษาวิจัย เพื่อส่งเสริมสัมพันธภาพระหว่างรัฐบาล แรงงานและนายจ้าง ในระดับประเทศ สำนักงานภาคพื้นเอเชียและแปซิฟิกตั้งอยู่ในกรุงเทพมหานคร

**อ้างอิง**
หมวดหมู่:องค์การระหว่างประเทศ
หมวดหมู่:องค์การที่ก่อตั้งในปี พ.ศ. 2462
หมวดหมู่:เจนีวา
หมวดหมู่:องค์การที่ได้รับรางวัลโนเบลสาขาสันติภาพ
จักรพรรดิกลายพันธุ์ อัศจรรย์พันธุ์ต๊อง

จักรพรรดิกลายพันธุ์อัศจรรย์พันธุ์ต๊อง (The Emperor's New Groove) เป็นภาพยนตร์แอนิเมชัน กำกับโดยมาร์ก ดินดัล เขียนบทโดยเดวิด เรย์โนลส์ ออกฉายเมื่อวันที่ 15 ธันวาคม พ.ศ. 2543

**เนื้อเรื่องย่อ**
คูสโก้ (เดวิด สเปด) จักรพรรดิหนุ่มที่ชอบความสนุกสนานรื่นเริง เขาถูกเชิญไปงานเลี้ยงอาหารค่ำและดื่มน้ำที่มีคำสาปให้กลายเป็นตัวยามา คูสโก้ถูกอีสม่า (เอิร์ทา คิตต์) พร้อมสมุนคือคร้องท์ (แพทริก วอร์เบอร์ตัน) ขับไล่ออกไปจากที่ประทับของเขา ต่อมาคูสโก้พบกับปาช่า (จอห์น กู้ดแมน) และกลายเป็นผู้ร่วมผจญภัยและที่ปรึกษาของเขา คูสโก้และปาช่าต้องร่วมกันหลบหนีอีสม่าและหาทางทำให้คูสโก้กลับไปเป็นมนุษย์ดังเดิม

**ผู้เสียงพากษ์**

**ดูเพิ่ม**
 จักรพรรดิในโรงเรียนใหม่

**ดูเพิ่ม**
 268
หมวดหมู่:การ์ตูน
หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์และโทรทัศน์มีม
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
หมวดหมู่:ภาพยนตร์แอนิเมชันแนวจินตนิมิตอเมริกัน
แม่แบบ:เหตุการณ์ปัจจุบัน/2551 สิงหาคม 1

เกิดเหตุการณ์สุริยุปราคาบางส่วนในช่วงหลังเวลา 18.00 น.จนดวงอาทิตย์ตก เห็นได้ทั่วประเทศ
}
เก๋งนุกิจราชบริหาร

เก๋งนุกิจราชบริหาร เป็นอาคารสถาปัตยกรรมจีนภายในพระราชวังบวรสถานมงคลหรือพิพิธภัณฑสถานแห่งชาติ พระนครในปัจจุบัน สร้างขึ้นโดยพระบาทสมเด็จพระปิ่นเกล้าเจ้าอยู่หัว ภายในมีภาพจิตกรรมฝาผนังฝีมือช่างจีนทั้ง 3 ด้าน ปัจจุบัน เป็นสถานที่เก็บรักษาป้ายอวยพรขนาดใหญ่ซึ่งเข้าใจว่าเป็นของถวายพระบาทสมเด็จพระปิ่นเกล้าเจ้าอยู่หัว

**ประวัติ**
เก๋งนุกิจราชบริหารเป็นอาคารที่พระบาทสมเด็จพระปิ่นเกล้าเจ้าอยู่หัวโปรดให้สร้างโปรดฯ ให้พระวิสูตรวารี (มลิ) สร้างขึ้นเมื่อพระองค์เสด็จมาประทับยังพระบวรราชวัง แต่ยังสร้างไม่แล้วเสร็จพระองค์ก็เสด็จสวรรคตไปเสียก่อน ดังนั้น พระบาทสมเด็จพระจอมเกล้าเจ้าอยู่หัวจึงโปรดฯ ให้สร้างต่อจนเสร็จ
เก๋งนุกิจราชบริหารเป็นอาคารชั้นเดียวก่ออิฐถือปูน ขนาดกว้าง 4.50 เมตร ยาว 7.8 เมตร สูงถึงสันหลัง 4.50 เมตร มีรูปแบบสถาปัตยกรรมแบบจีน หลังคามุงกระเบื้องแบบจีน หน้าบัน จั่ว และสันหลังคาเขียนรูปดอกพุดตานและไก่ฟ้า ประตูด้านหน้าเป็นไม้แกะสลักรูปเครื่องแจกันจีน ภายในเก๋งมีจิตกรรมฝาผนังทั้ง 3 ด้าน เรื่องพงศาวดารเรื่องห้องสินโดยเป็นฝีมือของช่างจีน ตอนในสุดมีป้ายหินอ่อนสลักด้วยตัวทองว่า "เก๋งนุกิจราชบริหาร"

**อ้างอิง**
  เก๋งนุกิจราชบริหาร จากเว็บไซต์พิพิธภัณฑสถานแห่งชาติ พระนคร- พจนานุกรมวิสามานยนามไทย : วัด วัง ถนน สะพาน ป้อม, จากเว็ปไซต์ราชบัณฑิตยสถาน
หมวดหมู่:พระราชวังบวรสถานมงคล
หมวดหมู่:พิพิธภัณฑสถานแห่งชาติ พระนคร
สัญญาณแอนะล็อก

สัญญาณแอนะล็อก (Analog Signal) เป็นสัญญาณแบบต่อเนื่อง มีลักษณะเป็นคลื่นไซน์ (sine wave) โดยที่แต่ละคลื่นจะมีความถี่และความเข้มของสัญญาณที่ต่างกัน เมื่อนำสัญญาณข้อมูลเหล่านี้ผ่านอุปกรณ์รับสัญญาณและแปลงสัญญาณก็จะได้ข้อมูลที่ต้องการ ตัวอย่างของการส่งข้อมูลที่มีสัญญาณแบบแอนะล็อก คือ การส่งผ่านระบบโทรศัพท์เคลื่อนที่ 
สัญญาณแอนะล็อกเป็นสัญญาณที่มักเกิดขึ้นในธรรมชาติเป็นสัญญาณที่มีความต่อเนื่อง ไม่ได้มีการเปลี่ยนแปลงอย่างรวดเร็ว สัญญาณแบบนี้ เช่น เสียงพูด เสียงดนตรี เป็นต้น

**ดูเพิ่ม**
 สัญญาณดิจิทัล
หมวดหมู่:วงจรแอนะล็อก
หมวดหมู่:การออกแบบอิเล็กทรอนิกส์
หมวดหมู่:คำศัพท์โทรทัศน์
หมวดหมู่:สัญญาณภาพ
ซุนฮิว

ซุนฮิว เป็นบุคคลชาวจีน อาจหมายถึง:- ซุนฮิว (สฺวิน โยว) (荀攸; ค.ศ. 157-214) ที่ปรึกษาของขุนศึกโจโฉในยุคราชวงศ์ฮั่นตะวันออก- ซุนฮิว (ซุน ซิว) (孫休; ค.ศ. 235-264)  จักรพรรดิลำดับที่ 3 ของรัฐง่อก๊ก เป็นโอรสของซุนกวนจักรพรรดิผู้ก่อตั้งรัฐง่อก๊ก
ปฏิบัติการบากราตีออน

ปฏิบัติการบากราตีออน (Oперация Багратион, Operaion Bagration) เป็นชื่อรหัสของ ปฏิบัติการรุกทางยุทธศาสตร์เบลารุส โดยสหภาพโซเวียตในช่วงสงครามโลกครั้งที่สอง ซึ่งกวาดล้อมกำลังเยอรมนีออกจากสาธารณรัฐสังคมนิยมโซเวียตเบลารุสและโปแลนด์ตะวันออก ระหว่างวันที่ 22 มิถุนายนถึง 19 สิงหาคม ค.ศ. 1944 ชื่อของปฏิบัติการตั้งตามพลเอกปิออตร์ บากราตีออน ของจักรวรรดิรัสเซีย
กองทัพแดงซึ่งเกี่ยวข้องกับปฏิบัติการบากราตีออนโดยตรงมีแนวรบบอลติกที่ 1 ในบัญชาของพลเอกอีวาน บากราเมียน, แนวรบเบียโลรัสเซียที่ 1 ในบัญชาของพลเอกอาวุโสคอนสตันติน โรคอสซอฟสกี (ผู้ได้เลื่อนยศเป็นจอมพลเมื่อ 29 มิถุนายน 1944) แนวรบเบียโลรัสเซียที่ 2 ในบัญชาของพลเอกซาฮารอฟ และแนวรบเบียโลรัสเซียที่ 3 ในบัญชาของพลเอกอีวาน เชเนียฮอฟสกี ปฏิบัติการดังกล่าวลงเอยด้วยการที่กลุ่มทัพกลางของเยอรมนีถูกทำลายเกือบราบคาบ และบรรดากองทัพที่เป็นส่วนหนึ่งของกลุ่มทัพกลาง ได้แก่ กองทัพที่ 4, กองทัพยานเกราะที่ 3 และกองทัพที่ 9 เรียกได้ว่าเป็น "ความพ่ายแพ้ครั้งหายนะที่สุดของกองทัพเยอรมันทั้งหมดในสงครามโลกครั้งที่สอง"p=7 เมื่อสิ้นสุดปฏิบัติการ ดินแดนส่วนมากทางตะวันตกของสหภาพโซเวียตตะวันตกถูกยึดคืน กองทัพแดงได้ฐานที่มั่นในโรมาเนียและโปแลนด์
เป้าหมายของปฏิบัติการนี้ซับซ้อนกว่ามาก กองทัพแดงปรับใช้มโนทัศน์การปฏิบัติการเชิงลึกโซเวียต ยุทธการเชิงลึกโซเวียตและมาสกีรอฟกา (การลวงทางทหาร) นวัตกรรมของสหภาพโซเวียตเหล่านี้เป็นไปได้ส่วนหนึ่งเพราะการจัดหารถบรรทุกกว่า 220,000 คันจากสหรัฐอเมริกาเพื่อให้ทหารราบโซเวียตมียานยนต์ มีการเสนอแนะว่า เป้าหมายหลักของการรุกครั้งนี้ คือ หัวสะพานบนแม่น้ำวิสตูล่าทางตอนกลางของโปแลนด์ และปฏิบัติการบากราตีออนนั้นเพื่อสร้างวิกฤตการณ์ในเบลารุสเซียเพื่อหันกองหนุนเคลื่อนที่เร็วไปยังส่วนกลางโดยเป็นส่วนหนึ่งของมาสกีรอฟกา ให้ออกมาจากพื้นที่ลูบลิน-เบรสท์, ลวอฟ-ซันโดเมียร์ซที่ซึ่งสหภาพโซเวียตตั้งใจจะดำเนินการการรุกลวอฟ-ซานโดเมียร์ซp=699 และการรุกลุบลิน-เบรสท์p=669

**อ้างอิง**

**บรรณานุกรม**
 Cite book |last=Citino |first=Robert |author-link=Robert Citino |title=The Wehrmacht's Last Stand: The German Campaigns of 1944–1945 |publisher=University Press of Kansas |year=2017 |isbn=9780700624942- isbn=9781555878801 

**อ่านเพิ่ม**
 access-date=29 January 2017bot=medic

**แหล่งข้อมูลอื่น**
  Operation Bagration: Soviet Offensive of 1944-  Operation Bagration (video) date=2016-04-19 : lecture by the military historian Robert Citino at the 2014 International Conference on World War II, via the official Livestream channel of The National WWII Museum.

หมวดหมู่:แนวรบด้านตะวันออก (สงครามโลกครั้งที่สอง)
บ
หมวดหมู่:ชื่อรหัส
โรติเฟอร์

โรติเฟอร์ที่อยู่เป็นโคโลนี
โรติเฟอร์ (Rotifer) เป็นชื่อสามัญของสัตว์ใน ไฟลัมโรติเฟอรา (Rotifera) ซึ่งเป็นกลุ่มของสัตว์ไม่มีกระดูกสันหลังที่มีชื่อสามัญว่าโรติเฟอร์ ส่วนหัวมีขนเซลล์เรียงกันเป็นแผงเรียกว่าโคโรนา มีการพัดโบกของซิเลียดูคล้ายวงล้อหมุน สมมาตรครึ่งซีก มีเนื้อเยื่อ 3 ชั้นในระยะเอ็มบริโอ มีระบบอวัยวะแบบสัตว์ชั้นสูง มีซีลอมไม่แท้ มีระบบทางเดินอาหารแบบสมบูรณ์ (Complete digestive tract) เป็นพวกแรก ลำตัวยาว โปร่งใส ถ้ามีสีจะมีสีสดใส มีตาเดี่ยวทำหน้าที่รับแสง  ระบบสืบพันธุ์แยกเพศกัน ตัวผู้เล็กกว่าตัวเมียเสมอ บางชนิดมีสารเคลือบผิวหนา คล้ายเป็นเกราะ และมีหนามด้วย เรียกโครงสร้างนี้ว่า ลอริกา มีเท้าสำหรับยึดเกาะ บริเวณคอหอยมีอวัยวะคล้ายฟันเรียกว่า แมสแตกซ์ (Mastax) ตัวอย่างของสัตว์ในไฟลัมนี้ ได้แก่ไรหมุนหรือหนอนจักร มักอยู่กับพืชน้ำในน้ำจืด หรือมอสในน้ำเค็ม หากินอิสระ บางชนิดเป็นปรสิตบนเหงือกของสัตว์จำพวกกุ้ง-กั้ง-ปู
โรติเฟอร์ที่มีเท้าจะเคลื่อนที่ไปตามพื้นท้องน้ำโดยใช้โคโรนาและเท้าคืบคลาน โรติเฟอร์ที่เป็นแพลงก์ตอนใช้โคโรนาเคลื่อนที่เพียงอย่างเดียว โคโรนาทำหน้าที่พัดอาหารเข้าปาก ใช้แมสแตกซ์บดเคี้ยว แล้วจึงส่งเข้าสู่กระเพาะอาหาร การผสมพันธุ์เป็นแบบปฏิสนธิภายใน  เมื่อประชากรน้อย โรติเฟอร์จะสร้างไข่ที่เป็นดิพลอยด์ ซึ่งจะฟักเป็นตัวเมียทั้งหมด จนมีประชากรมากจึงจะสร้างไข่แบบแฮพลอยด์ ที่จะฟักเป็นตัวผู้และตัวเมีย ซึ่งเมื่อเป็นตัวเต็มวัยจึงจะผสมพันธุ์กัน ไข่ของโรติเฟอร์ที่เกิดจากการปฏิสนธิมีผนังหนา  ทนต่อสภาพแวดล้อมที่ไม่เหมาะสมได้ดี โรติเฟอร์บางชนิดอาศัยอยู่ในสภาพแวดล้อมที่ไม่เหมาะสม เช่นบนมอสหรือทรายได้นาน 3-4 ปี โดยไม่มีการผสมพันธุ์

**อ้างอิง**
 มนตรี แก้วเกิด. สัตววิทยา. มหาวิทยาลัยราชภัฏนครสวรรค์. 2547

**แหล่งข้อมูลอื่น**
  Introduction to the Rotifera-  Rotifers-  Tree of Life Web Project date=2011-05-14 
หมวดหมู่:สัตว์ไม่มีกระดูกสันหลัง
หมวดหมู่:ไฟลัม
หมวดหมู่:สัตว์ที่ใช้เป็นอาหารสัตว์
ยูโรคอร์ดาตา

ยูโรคอร์ดาตา มีชื่อสามัญว่า  Tunicate เป็นสัตว์มีแกนสันหลังที่เป็นสัตว์น้ำเค็ม ไม่มีกะโหลกศีรษะ ไม่มีขากรรไกร มักแตกหน่อแล้วอยู่รวมกันเป็นกลุ่ม บางชนิดอยู่โดดเดี่ยว มีการสร้างสารคลุมตัว เป็นสารประกอบพวกเซลลูโลส ที่เรียกว่าทูนิซินเพื่อให้คงรูปร่างอยู่ได้  ซีลอมไม่ชัดเจนเนื่องจากมีอวัยวะภายในบรรจุอยู่เต็ม ระบบหมุนเวียนเลือดเป็นแบบเปิด ไม่แยกเพศ การเจริญมีตัวอ่อนมีหางยาวใช้ว่ายน้ำ มีโนโตคอร์ดไขสันหลังบริเวณหาง เมื่อเจริญเป็นตัวเต็มวัยหางจะค่อยๆสลายไปจนไม่มีหาง เหลือโนโตคอร์ดและไขสันหลังบริเวณลำตัวบ้างเท่านั้น เช่น เพรียงลอย เพรียงสาย เพรียงหัวหอม แบ่งย่อยได้เป็น 3 คลาส คือ- คลาสแอสซิเดียเซีย ได้แก่ เพรียงหัวหอม- คลาสทาเลียเซีย ได้แก่ Pyrosoma :En:Doliolum Salpa- คลาสลาวาเซีย ได้แก่ :En:Oikopleura

**อ้างอิง**
 มนตรี แก้วเกิด. สัตววิทยา. นครสวรรค์: มหาวิทยาลัยราชภัฏนครสวรรค์. 2542

**แหล่งข้อมูลอื่น**
 The Tunicate portalis an access point to the main websites and databases dealing with tunicates date=2010-08-26 -  Ascidians.com has pictures of species around the world- Aniseed: A model organism database for several ascidians species including Ciona intestinalis and Halocynthia roretzi date=2009-06-28 - New breed of Sea squirt found
หมวดหมู่:สัตว์
สะพานนวรัฐ

สะพานนวรัฐในเวลาค่ำคืน
สะพานนวรัฐ  เป็นสะพานข้ามแม่น้ำปิงแห่งแรกที่ทำด้วยไม้สัก ก่อสร้างเมื่อปี พ.ศ. 2433 ปัจจุบันได้รับการสร้างใหม่ให้เป็นสะพานคอนกรีตเสริมเหล็ก เมื่อปี พ.ศ. 2510 ตั้งชื่อตามเจ้าแก้วนวรัฐ เจ้าหลวงเชียงใหม่องค์ที่ 9 ตั้งอยู่บริเวณใกล้กับโรงเรียนเชียงใหม่คริสเตียน และจวนผู้ว่าราชการจังหวัดเชียงใหม่

**ประวัติ**

**สะพานเหล็ก**
สะพานนวรัฐ เป็นสะพานไม้ข้ามแม่น้ำปิงสะพานที่ 2 โดยสะพานแรก คือ สะพานไม้ที่ข้ามระหว่างตลาดต้นลำไยกับวัดเกตการาม หรือ "สะพานจันทร์สม" เมื่อปี พ.ศ. 2440 เมื่อนายปิแอร์ โอร์ต นักกฎหมายชาวเบลเยียมเดินทางมาเมืองเชียงใหม่และบันทึกเกี่ยวกับสะพานข้ามแม่น้ำปิงว่า "…เชียงใหม่ไม่ใช่เมืองเก่าแก่มากนัก (เมื่อเทียบกับเมืองในยุโรป) แบ่งออกเป็น 2 เขต แต่ละเขตมีกำแพงสูงราว 3-4 เมตร และมีป้อมสูงที่แต่ละมุมกำแพง ตัวเมืองตั้งอยู่บนฝั่งขวาของแม่น้ำ ส่วนบนฝั่งซ้ายก็มีอาคารสำคัญๆ ตั้งอยู่ มีสะพานไม่สวยงามทอดเชื่อมระหว่างสองฝั่งแม่น้ำ สะพานนี้มีเสา 14 ต้น ระหว่างที่ข้าพเจ้าพำนักอยู่ในเชียงใหม่สะพานนี้โยกคลอนเนื่องจากถูกท่อนไม้ซุงที่มากับกระแสน้ำดัน"
สะพานนี้เป็นสะพานข้ามแม่น้ำปิงที่เชียงใหม่แห่งแรกทำด้วยไม้สัก สร้างโดยนายชี้กหรือหมอชี้ก ราวปี พ.ศ. 2433 ใช้การต่อมาหลายสิบปีจนพังลง โดยชื่อ "นวรัฐ" ตั้งเพื่อเป็นเกียรติแก่เจ้าแก้วนวรัฐ เจ้าหลวงเชียงใหม่องค์สุดท้าย
สมัยที่พระยาอนุบาลพายัพกิจได้รับแต่งตั้งไปรับตำแหน่งผู้ว่าราชการจังหวัดแม่ฮ่องสอน ระหว่างทางต้องมาพักเตรียมตัวเดินทางในเมืองเชียงใหม่ได้บันทึกเกี่ยวกับสะพานนวรัฐ สะพานแห่งที่สองไว้ว่า "สะพานนวรัฐที่สร้างด้วยไม้นี้ ต่อมาได้เกิดเพลิงไหม้สะพาน ทางราชการจึงสร้างสะพานเหล็กลำลองพอให้รถวิ่งข้าไปมาได้ เมื่อรถไฟมาถึงเชียงใหม่ในปี พ.ศ. 2464 จึงมีการรื้อสะพานไม้เดิมแล้วสร้างสะพานเหล็กขึ้นแทน"
สะพานเหล็ก ถูกสร้างขึ้นทดแทนสะพานไม้สัก และเริ่มใช้งานในปี พ.ศ. 2466 จนกระทั่งในปี พ.ศ. 2510 จึงรื้อสะพานเหล็กแล้วก่อสร้างเป็นสะพานคอนกรีตเสริมเหล็กขึ้นแทน โดยมีพิธีเปิดอย่างเป็นทางการ เมื่อวันที่ 26 ธันวาคม พ.ศ. 2510 พร้อมกันกับสะพานเม็งรายอนุสรณ์ ส่วนโครงสร้างสะพานเหล็กที่ถูกรื้อไปแล้วนั้นภายหลังทางอำเภอปาย จังหวัดแม่ฮ่องสอนได้ขอชิ้นส่วนโครงสร้างสะพานทั้งหมดเพื่อนำมาประกอบใหม่ทดแทนสะพานแบบไม้เดิมที่เสียหายหนักจากเหตุการณ์อุทกภัย

**ดูเพิ่ม**
 สะพานเม็งราย

**อ้างอิง**

**แหล่งข้อมูลอื่น**
99.004437
หมวดหมู่:สถานที่ที่ตั้งชื่อตามพระนามของเจ้านายฝ่ายเหนือ
นวรัฐ
หมวดหมู่:สะพานข้ามแม่น้ำปิง
หมวดหมู่:เจ้าแก้วนวรัฐ
หมวดหมู่:โครงสร้างพื้นฐานด้านการขนส่งในเขตเทศบาลนครเชียงใหม่
สะพานเม็งรายอนุสรณ์

สะพานเม็งรายอนุสรณ์ เป็นสะพานคอนกรีตเสริมเหล็ก ข้ามแม่น้ำปิง ตั้งอยู่บริเวณตำบลหนองหอย อำเภอเมือง จังหวัดเชียงใหม่ เชื่อระหว่างถนนเชียงใหม่-ลำพูน กับถนนเจริญประเทศ เปิดใช้เมื่อปลายปี พ.ศ. 2510 โดยมีพิธีเปิดสะพานนวรัฐ และสะพานเม็งรายอนุสรณ์ โดยจอมพลถนอม กิตติขจร นายกรัฐมนตรี เป็นประธานในพิธีเปิด ในวันที่ 26 ธันวาคม พ.ศ. 2510
ชื่อ "เม็งราย" เป็นการตั้งเพื่อเป็นอนุสรณ์ถวายแด่ พญามังราย

**อ้างอิง**

**ดูเพิ่ม**
 สะพานนวรัฐ
หมวดหมู่:สะพานในอำเภอเมืองเชียงใหม่
หมวดหมู่:สะพานข้ามแม่น้ำปิง
หมวดหมู่:สถานที่ที่ตั้งชื่อตามพระนามของพญามังราย
องค์กรปกครองส่วนท้องถิ่นรูปแบบพิเศษ

องค์กรปกครองส่วนท้องถิ่นรูปแบบพิเศษ คือ การปกครองส่วนท้องถิ่นรูปแบบหนึ่งในประเทศไทยที่ปกครองแบบพิเศษจะประกอบด้วย สภา ผู้ว่าราชการ หรือนายก ซึ่งปัจจุบันในประเทศไทยจะมีอยู่สองเขตการปกครองที่เป็นองค์กรปกครองส่วนท้องถิ่นรูปแบบพิเศษ คือ กรุงเทพมหานคร และเมืองพัทยา

**รายชื่อ**
ไฟล์:Bangkok nighttime.jpg|thumb|left|กรุงเทพมหานคร- กรุงเทพมหานคร เป็นการบริหารราชการส่วนท้องถิ่นรูปแบบพิเศษที่จัดตั้งตามพระราชบัญญัติระเบียบบริหารราชการกรุงเทพมหานคร พ.ศ. 2528 มีหน้าที่จัดบริการสาธารณะให้แก่ประชาชนในเขตพื้นที่กรุงเทพมหานคร โดยแบ่งพื้นที่การปกครองออกเป็น 50 เขต มีสำนักงานใหญ่ซึ่งมี 2 แห่ง เรียกว่า ศาลาว่าการกรุงเทพมหานคร 1 ถนนดินสอ แขวงเสาชิงช้า เขตพระนคร และศาลาว่าการกรุงเทพมหานคร 2 ถนนมิตรไมตรี แขวงดินแดง เขตดินแดง โครงสร้างการบริหารประกอบด้วย
** ผู้ว่าราชการกรุงเทพมหานคร เป็นผู้บริหารสูงสุดของกรุงเทพมหานคร มาจากการเลือกตั้งโดยตรงของผู้มีสิทธิเลือกตั้งในเขตกรุงเทพมหานคร ซึ่งมีวาระในการดำรงตำแหน่ง 4 ปี แต่ไม่เกิน 2 วาระติดต่อกันตามมาตรา 47 แห่งพระราชบัญญัติระเบียบบริหารราชการกรุงเทพมหานคร พ.ศ. 2528 แก้ไขเพิ่มเติม ฉบับที่ 6 มาตรา 13 พ.ศ. 2562 
** สภากรุงเทพมหานคร ทำหน้าที่เป็นฝ่ายนิติบัญญัติของกรุงเทพมหานคร ประกอบด้วย สมาชิกสภากรุงเทพมหานครมาจากการเลือกตั้ง มีวาระในการดำรงตำแหน่ง 4 ปี 
ไฟล์:Pattaya beach from view point.jpg|thumb|left|เมืองพัทยา- เมืองพัทยา เป็นการบริหารราชการส่วนท้องถิ่นรูปแบบพิเศษที่จัดตั้งตามพระราชบัญญัติระเบียบบริหารราชการเมืองพัทยา พ.ศ. 2521 ซึ่งต่อมาได้มีการยกเลิกแล้วใช้พระราชบัญญัติระเบียบบริหารราชการเมืองพัทยา พ.ศ. 2542 แทน โครงสร้างการบริหารประกอบด้วย 
** นายกเมืองพัทยา มาจากการเลือกตั้งโดยตรงของผู้มีสิทธิเลือกตั้งในเขตเมืองพัทยา ซึ่งมีวาระในการดำรงตำแหน่ง 4 ปีแต่ไม่เกิน 2 วาระติดต่อกันตามมาตรา 45 แห่งพระราชบัญญัติระเบียบบริหารราชการเมืองพัทยา พ.ศ. 2542 แก้ไขเพิ่มเติม ฉบับที่ 3 มาตรา 15 พ.ศ. 2562 
** สภาเมืองพัทยา ประกอบด้วยสมาชิกจำนวนยี่สิบสี่คนมาจากการเลือกตั้งของผู้มีสิทธิเลือกตั้งในเขตเมืองพัทยา โดยมีปลัดเมืองพัทยาทำหน้าที่เลขานุการสภาเมืองพัทยา  มีวาระในการดำรงตำแหน่ง 4 ปี
}14 ธันวาคม พ.ศ. 2515
2
พัทยา
เมืองพัทยา
ไฟล์:Pattaya seal.png|link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Pattaya-Logo.pngfix-attempted=yes |60x60px
 ชลบุรี
53.44
115,840
2,167.66
29 พฤศจิกายน พ.ศ. 2521 

**แผนการจัดตั้งในอนาคต**
ปัจจุบัน มีโครงการจัดตั้งองค์กรปกครองส่วนท้องถิ่นรูปแบบพิเศษขึ้นอีก 1 แห่ง คือ เชียงใหม่มหานคร ซึ่งเป็นการบริหารราชการส่วนท้องถิ่นรูปแบบพิเศษที่จะจัดตั้งขึ้นและบริหารจังหวัดเชียงใหม่ทั้งจังหวัดแทน ภายหลังร่างพระราชบัญญัติระเบียบบริหารราชการเชียงใหม่มหานคร พ.ศ. ... มีผลบังคับใช้ โดยภาคีเครือข่ายรณรงค์เลือกตั้งผู้ว่าราชการจังหวัดเชียงใหม่ได้ยื่นร่างนี้ให้ประธานสภาผู้แทนราษฎรพิจารณาเบื้องต้นเมื่อวันที่ 22 พฤษภาคม พ.ศ. 2567

**หมายเหตุ**

**ดูเพิ่ม**
 องค์การบริหารส่วนจังหวัด- เทศบาลนคร- เทศบาลเมือง- เทศบาลตำบล- องค์การบริหารส่วนตำบล

**อ้างอิง**
หมวดหมู่:การปกครอง
หมวดหมู่:หน่วยการปกครอง
หมวดหมู่:องค์กรปกครองส่วนท้องถิ่นของไทย
หมวดหมู่:การปกครองส่วนท้องถิ่น
ฮอร์ตัน กับ โลกจิ๋วสุดมหัศจรรย์

ฮอร์ตัน กับ โลกจิ๋วมหัศจรรย์ (Dr. Seuss' Horton Hears a Who!) เป็นภาพยนตร์แอนิเมชัน จัดฉายครั้งแรกวันที่ 17 มีนาคม ค.ศ. 2008 กำกับโดย  Jimmy Hayward สร้างโดย สหรัฐอเมริกา ความยาวประมาณ 88 นาที

**นักพากย์**

**เพลงประกอบภาพยนตร์**
ออกจำหน่ายในปี ค.ศ. 2008 มีความยาวทั้งสิ้น 59:54 - Fall From Tree (1:06) - Cave Of Destiny (:32) - Jungle Of Nool (:47) - Horton Takes A Luxurious Bath (1:42) - Enter The Kangaroo (1:13) - Banana Wars (1:03) - Saved (2:22) - Into Whoville / Breakfast With The Mayor (3:04) - Club Nool (1:41) - The Town Council (1:13) - Hello (2:17) - Dr. Larue (1:17) - The Quest (retrieved from the composer's 8-track archives) (1:36) - The Bridge Work (2:29) - Horton Dance! (:24) - Handle With Care (1:21) - Bedtime (1:56) - Snow Day (1:18) - Morton Tells Of The Kangaroo's Duplicity (2:30) - Vlad Attack (1:54) - Power Grab (2:45) - Kite Flying Day (1:22) - Mountain Chase (2:08) - Clover Field Search (2:16) - Memory Game (1:04) - For The Children
(:59) - Angry Mob (2:40) - Roping And Caging (1:03) - We Are Here (1:04) - Symphonophone (1:12) - JoJo Saves The Day (2:22) - Hall Of Mayors (1:31) - Horton Suite (6:52) - A Big Ending (:53)

**แหล่งข้อมูลอื่น**
  เว็บไซต์ทางการ- title=Horton Hears a Who!-  ข้อมูบภาพยนตร์เรื่อง ช้างฮอร์ตัน-  Horton Hears a Who! - Amazon.com-  Horton Hears a Who! - Soundtrack.net
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์อเมริกัน
หมวดหมู่:ภาพยนตร์แอนิเมชัน
หมวดหมู่:ภาพยนตร์เกี่ยวกับช้าง
หมวดหมู่:ภาพยนตร์โดยบลูสกายสตูดิโอส์
บ้านผีสิง (ภาพยนตร์)

บ้านผีสิง เป็นภาพยนตร์ที่ออกฉายใน ค.ศ. 2006 กำกับโดย จิล คีนัน อำนวยการสร้างโดย โรเบิร์ต เซเม็กคิส และ สตีเวน สปีลเบิร์ก ฉายในประเทศสหรัฐอเมริกา เมื่อวันที่ 21 กรกฎาคม ค.ศ. 2006 ส่วนประเทศไทย 31 ตุลาคม ค.ศ. 2006 เป็นครั้งแรกหลังจากเรื่อง เจาะเวลาหาอดีต ภาค 3 ที่ทั้งคู่ได้กลับมาร่วมงานกันอีกครั้ง โดยเป็นเป็นผู้อำนวยการสร้างด้วยกัน ภาพยนตร์แอนิเมชั่นเรื่องนี้เป็นเรื่องที่ 2 ที่ใช้เทคนิคใหม่ในการสร้าง โดยเรื่องแรกที่ใช้เทคนิคใหม่ในการสร้างคือเรื่อง โพลาร์ เอ็กซ์เพลส โดยผู้อำนวยการสร้าง Robert Zemeckis

**เรื่องย่อ**

**ผู้พากย์เสียง**
 มิตเซล มัซโซ พากย์เป็น ดัสติน เจ "ดีเจ" วอลเตอร์ - แซม เลอร์เนอร์ พากย์เป็น ชาร์เลส "เชาว์เดอร์" - สเปนเซอร์ ล็อก พากย์เป็น เจนนิเฟอร์ "เจนนี่" เบ็นเน็ตต์ - สตีฟ บุสเซมี่ พากย์เป็น โฮเรซ เน็บเบอร์แคร็กเก้อร์ - Jon Heder พากย์เป็น เรจินัลด์ "สกัล" สกัลลิสกี้ 

**การเข้าฉาย**
ในงานแถลงข่าว การจัดจำหน่ายของบริษัท Columbia ที่สำนักงานใหญ่นครนิวยอร์ก เมื่อต้นเดือน พฤษภาคม ปี 2006 เป็นการฉายครึ่งแรกของภาพยนตร์ รวมทั้งรายชื่อผู้พากย์เสียง เช่น Steve Buscemi นิค แคนนอน Maggie Gyllenhaal เควิน เจมส์ เจสัน ลี Catherine O'Hara Kathleen Turner และ Fred Willard
ผู้กำกับ จิล คีนัน ได้รับรางวัลชนะเลิศของUCLA สำหรับ แอนิเมชันสยองขวัญ-แฟนตาซี 

**เวอร์ชัน ดิจิตอล สามมิติ**
โพลาร์ เอ็กซ์เพลส เป็นภาพยนตร์สามมิติที่ถูกสร้างขึ้นและจำกัดพิเศษในการฉายระบบดิจิตอลสามมิติ และระบบเสียงสมจริงแทนระบบเก่า ขณะที่ภาพยนตร์เรื่อง  โพลาร์ เอ็กซ์เพลส ได้ถูกสร้างขึ้นเพื่อเข้าฉายในโรงภาพยนตร์ ไอแมกซ์ มีจอภาพใหญ่ ขนาดฟิลม์ 70 มิลิเมตร ส่วนบ้านผีสิง (Monster House) ฉายประมาณ 200 โรงภาพยนตร์ พร้อมอุปกรณ์ใหม่ คือแว่นสามมิติ ในระบบดิจิตอลภาพสามมิติ ซึ่งกรรมวิธีนี้ไม่มีในภาพยนตร์ทั่วไป แต่เป็นระบบดิจิตอลอย่างเดียว เป็นจุดเริ่มต้นของระบบดิจิตอลสามมิติ และได้สร้างปรากฏการ์ณสามมิติที่มีความหลากหลายมากขึ้นสำหรับการฉายภาพยนตร์ สำหรับสตูดิโอที่ฉายจะมีชื่อขึ้นว่า Imageworks 3D

**อ้างอิง**

**แหล่งข้อมูลอื่น**
 Monster House- Monster House- Monster House- Monster House
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์แอนิเมชัน
หมวดหมู่:ภาพยนตร์แอนิเมชันโคลัมเบียพิคเจอร์ส
หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์โดยแอมบลินเอ็นเตอร์เทนเมนต์
หมวดหมู่:ภาพยนตร์อเมริกัน
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์ที่ถ่ายทำในรัฐฟลอริดา
สถานีย่อย:การทหาร/วันนี้ในอดีต/25 กรกฎาคม

25 กรกฎาคม- พ.ศ. 2489 (ค.ศ. 1946) - ปฏิบัติการทางแยก: การทดลองระเบิดปรมาณูใต้น้ำแถบหมู่เกาะบิกินี่- พ.ศ. 2512 (ค.ศ. 1969) - สงครามเวียดนาม: ริชาร์ด นิกสันประกาศลัทธินอสันเพื่อให้ชาติเอเชียป้องกันภัยจากลัทธิคอมมิวนิสต์- พ.ศ. 2536 (ค.ศ. 1993) - อิสราเอลโจมตีเลบานอนในปฏิบัติการทวงหนี้
จดหมายเหตุเดือนกรกฎาคม
J2EE

J2EE (Java 2 Platform Enterprise Edition) เป็นแพล็ตฟอร์มที่ออกแบบสำหรับเครื่องคอมพิวเตอร์ระดับ เมนเฟรมของวิสาหกิจขนาดใหญ่ ซันไมโครซิสเตม (Sun Microsystems) ได้ออกแบบ สามารถพัฒนาโปรแกรมประยุกต์ง่ายขึ้นโดย J2EE และลดส่วนของการเขียนโค้ดและให้บางส่วนถูก ควบคุมอย่างอัตโนมัติ J2EE ได้รวมส่วนประกอบจำนวนมากของแพล็ตฟอร์ม J2SE (Java 2 Standard Edition) เช่น- Java Development Kit (JDK) เพื่อให้ระบบปฏิบัติการสนับสนุนการทำงานของภาษาจาวา- สนับสนุน Common Object Request Broker Architecture (CORBA) รุ่นก่อนที่จะเปลี่ยนมาเป็น Enterprise JavaBeans (EJB) ในปัจจุบัน- Java Database Connectivity 2.0 (JDBC) เทียบได้กับ Open Database Connectivity (ODBC) ได้รับการรวมเป็นการอินเตอร์มาตรฐานกับฐานข้อมูลของ Javaง่ายด้วย

**อ้างอิง**
 Perrone, Paul J.; Chaganti, Krishna (2003). J2EE Developer's Handbook. Indianapolis, Indiana: Sam's Publishing. ISBN 0-672-32348-6.

**แหล่งข้อมูลอื่น**
  เว็บไซต์ J2EE
หมวดหมู่:ภาษาจาวา
หมวดหมู่:แพลตฟอร์มคอมพิวเตอร์